На основу члана 10, члана 20, члана 22. став 5, члана 28, члана 35. став 2, члана 37. став 3, члана 57, члана 59. став 4, члана 91. став 3, члана 101. ст. 1, 4. и 7, члана 107. став 3, члана 110. став 5, члана 114. став 2, члана 115. став 2, члана 121. став 6, члана 124. став 1, члана 126, члана 128. став 3, члана 138. став 4, члана 144. став 4, члана 145. став 2. тачка 3), члана 146. став 4, члана 148, члана 150. став 1. тачка 1) алинеја прва, члана 156. став 2, члана 158, члана 160. став 1. тачка 5), члана 168, члана 169. став 2, члана 173. став 2, члана 174. став 2, члана 175. став 2, члана 180. став 2, члана 188. ст. 3. и 5, члана 201. став 3, члана 203. став 3, члана 208. став 4, члана 209. ст. 3. и 5, члана 210. став 2, члана 217. став 1. тачка 6), члана 221. став 4. тачка 2), члана 222, члана 225. став 6, члана 227. став 2, члана 229. став 2, члана 236, члана 251. став 4, члана 255. став 5, члана 260. став 3, члана 268. став 2, члана 276. став 1, члана 277, члана 288. став 3. Царинског закона („Службени гласник РС”, бр. 18/10 и 111/12) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС и 44/14),

Владa доноси

УРЕДБУ

O ИЗМЕНАМА И ДОПУНАМА УРЕДБЕ  
О ЦАРИНСКИ ДОЗВОЉЕНОМ ПОСТУПАЊУ С РОБОМ

**Члан 1.**

У Уредби о царински дозвољеном поступању с робом („Службени гласник РС”, бр. 93/10 и 63/13), у члану 1. став 1. тачка 43), члану 591, члану 595. став 1, члану 597. ст. 3. и 4, чл. 598, 599, 600. и 601, члану 606. став 1. речи: „банкарска гаранција” у oдрeђeнoм пaдeжу зaмeњуjу сe рeчју: „гаранција” у oдгoвaрajућeм пaдeжу.

**Члан 2.**

У члану 2. после тачке 7) тачка се замењује запетом и тачком и додају тач. 8), 9) и 10), које гласе:

„8) привредни субјекaт је лице које је, у складу са својим пословањем, укључено у активности обухваћене царинским прописима;

9) улазна сажета декларација је изјава или радња којом лице, у прописаној форми и на прописан начин, у оквиру прописаних рокова, обавештава царински орган да ће роба бити унета у царинско подручје Републике Србије;

10) излазна сажета декларација је изјава или радња којом лице, у прописаној форми и на прописан начин, у оквиру прописаних рокова, обавештава царински орган да ће роба бити изнета из царинског подручја Републике Србије.”

**Члан 3.**

После члана 8.додају се чл. 8а и 8б,који гласе:

„Члан 8а

Царински органи ће користити систем за електронску размену података у случајевима када је таква комуникација успостављена, у складу са одредбама којима је прописан царински поступак, не доводећи у питање посебне околности и одредбе одговарајућег поступка.

Члан 8б

Царински органи ће успоставити и омогућити сигурно, поуздано и ефикасно функционисање електронског система.

У циљу осигурања нивоа сигурности система из става 1. овог члана, сваки унос, измена и брисање података уписује се у електронски систем, при чему се наводе разлози за промене података, тачно време и лице које је извршило промене података у том систему. Изворни подаци и сви обрађени подаци чувају се најмање три календарске године после завршетка године на коју се ти подаци односе, осим ако није другачије одређено.

Царински орган редовно врши надзор сигурности система.

Царински органи међусобно размењују информације, а према потреби, обавештавају привредне субјекте, о свакој сумњи на повреду сигурности система.”

**Члан 4.**

У чл. 22, 371. и 568, чл. 570 - 573. и члану 575. ове уредбе речи: „извозна сажета декларација” у oдрeђeнoм пaдeжу зaмeњуjу сe рeчимa: „излазна сажета декларација” у oдгoвaрajућeм пaдeжу.

У члану 22, у називу изнад члана и члану 133, у називу изнад члана и члану 135, чл. 136 - 141, чл. 143 - 146, чл. 148, 150, 568. и 615. ове уредбе речи: „увозна сажета декларација” у oдрeђeнoм пaдeжу зaмeњуjу сe рeчимa: „улазна сажета декларација” у oдгoвaрajућeм пaдeжу.

**Члан 5.**

У члану 25. став 1. тач. 2) и 3)послеречи: „прекршај” додају се речи: „за који је предвиђена заштитна мера одузимања робе и”.

**Члан 6.**

У члану 27. став 1. после речи: „периоду” додају се речи: „ из члана 9. став 1. тачка 1) Царинског закона”.

**Члан 7.**

У члану 28. став 1. уводна реченица мења се и гласи:

„Ради процене испуњености критеријума задовољавајућег система вођења пословне, и према потреби, евиденције о превозу робе из члана 9. став 1. тачка 2) Царинског закона подносилац захтева је дужан да испуни следеће услове:”.

**Члан 8.**

У члану 29. став. 1. после речи: „критеријум” додају се речи: „из члана 9. став 1. тачка 3) Царинског закона”.

**Члан 9.**

У члану 30. став 1.уводна реченица мења се и гласи:

„Стандарди безбедности и сигурности подносиоца захтева из члана 9. став 1. тачка 4) Царинског закона сматрају се одговарајућим, ако: ”

**Члан 10.**

Члан 55. брише се.

**Члан 11**.

У члану 135. став 5. мења се и гласи:

„У случајевима из става 4. тач. 1) и 2) овог члана улазна сажета декларација у писменом облику, подноси се на прописаном обрасцу сигурносног и безбедносног документа.”

**Члан 12.**

У члану 146. став 1.реч: „(возар)” брише се.

**Члан 13.**

У члану 148. став 11. после речи: „декларација” додају се речи: „за привремени смештај”.

**Члан 14.**

Члан 159. мења се и гласи:

„Члан 159.

Не доводећи у питање примену прекршајних одредаба, за подношење царинском органу декларације коју је потписао декларант или његов заступник или декларације за поступак транзита, које су поднете употребом система електронске размене података у складу са важећим одредбама, декларант или његов заступник одговорни су за:

1) тачност података у декларацији,

2) исправност приложених исправа,

3) поштовања свих обавеза у вези са стављањем робе у одго­варајући царински поступак.

Ако декларант употребљава систем електронске размене података за подношење декларације, укључујући декларације за поступак транзита поднете у складу са чланом 398. став 2. тачка 2) ове уредбе, Управа царина може одобрити да се својеручни потпис замени другим обликом идентификације који се може заснивати на употреби шифара, ако су испуњени технички и административни услови.

Управа царина може одобрити да се декларације, укључујући и декларације за поступак транзита поднете у складу са чланом 398. став 2. тачка 2) ове уредбе, поднесене употребом електронске размене података, могу непосредно оверити у оквиру тог система.

Управа царина може одобрити да се поједини подаци у писменој декларацији замене слањем тих података употребом система електронске размене података царинском органу одређеном за те сврхе, и ако је потребно да се то учини у облику шифре. ”

**Члан 15.**

У члану 162.после става 3. додају се ст. 4. и 5, који гласе:

„Транзитна декларација се подноси и роба допрема полазној царинарници у радно време одређено од стране царинских органа.

На захтев и о трошку принципала, роба се може допремити на неко друго место које је одобрила полазна царинарница”.

**Члан 16.**

У члану 163.после става 1. додаје се став 2, који гласи:

„Полазна царинарница прихвата и евидентира транзитну декларацију у радно време одређено од стране царинског органа”.

**Члан 17.**

У члану 165.став 4. мења се и гласи:

„Ако се пре или након поступка транзита захтева други царински поступак може се поднети сет ЈЦИ са потребним бројем примерака за спровођење формалности које се односе на поступак транзита и претходни или захтевани царински поступак ако се примењују одредбе члана 398. став 2. ове уредбе”.

**Члан 18.**

У члану 166. став 3.тач. 4) и 5) мењају се и гласе:

„4) употребу списка пошиљака за спровођење формалности поступка транзита када се пошиљка састоји од више врста роба ако се примењују одредбе члана 398. став 2. и члана 475. ове уредбе,

5) штампање извозних, транзитних и увозних декларација ако се примењују одредбе члана 398. став 2. ове уредбе и исправа којима се доказује царински статус робе употребом службених или посебних информационих система и ако је то потребно на празном примерку папира,”.

**Члан 19.**

У члану 167. став 1**.** после речи: „претходног царинског поступка” додају се речи: „у складу са чланом 165. став 4. ове уредбе, ”.

**Члан 20.**

У члану 167. став 1, члану 394. став 4, члану 396. став 5 , члану 404. став 2, члану 423. став 1, члану 430. ст. 1, 3, 7. и 8, члану 431. став 2. тач. 1) и 2) и став 3, члану 432. став 1. и став 2. тач. 1) и 2), члану 434. став 1, члану 436, члану 437. став 1, члану 441. став 2, члану 450, члану 465. и члану 483. став 3, речи: „главни обвезник” у одређеном падежу, замењује се речју: „принципал” у одговарајућем падежу.

**Члан 21.**

У члану 169. после става 1.додаје се став 2, који гласи:

„Ако се за робу која се износи из царинског подручја Републике Србије захтева декларација, у складу са чланом 211. Царинског закона, та декларација поред података потребних за захтевани царински поступак, обухвата и прописане податке за излазну сажету декларацију.”

**Члан 22.**

У члану 171. став 1.мења се игласи:

„Декларант је дужан да надлежној царинарници, уз декларацију за поступак транзита приложи превозну исправу. Полазна царинарница може одобрити да се превозна исправа не приложи у тренутку обављања формалности за почетак поступка транзита, с тим да је та исправа доступна царинском органу. Превозна исправа се показује на захтев царинског органа или другог надлежног органа током превоза.”

**Члан 23.**

У члану 171. став 2, члану 380. ст. 8. и 9, члану 383. став 2, члану 388. став 1. тачка 1), члану 394. став 3, члану 396. ст. 4. и 5, члану 400. ст. 1. и 3, члану 404. ст. 2, 3. и 4, члану 405. став 7. тачка 1) и ст. 16. и 18, члану 407. став 1. тачка 3), члану 427. став 3, члану 439. став 1. тачка 1), члану 453. ст. 1. и 2, члану 454, члану 457. ст. 1. и 2, члану 458. ст. 1. и 2, члану 464. став 3. тачка 2), члану 466, члану 469. ст 1. и 2, члану 470, члану 473. став 1. и члану 474. ст. 1. и 2, речи: „отпремна царинарница” у одређеном падежу, замењују се речима: „полазна царинарница” у одговарајућем падежу.

У члану 462. став 1. тачка 3) подтачка (6) речи: „отпремној железничкој станици” замењују се речима: „полазној железничкој станици”, а у тачки 4) речи: „отпремене станице” - речима: „полазне станице”.

У члану 466. речи: „отпремне железничке станице” замењују се речима: „полазне железничке станице”.

**Члан 24.**

Члан 174. став 2.мења се игласи:

„Сматра се да је декларација употребом система електронске размене података поднета царинском органу у тренутку када царински орган прими електронску поруку. Прихватање декларације поднете употребом система електронске размене података царински орган потврђује повратном поруком декларанту која садржи најмање податке за препознавање примљене поруке и/или број и датум прихваћене декларације”.

**Члан 25.**

Члан 175. мења се и гласи:

„Члан 175.

Ако је за испуњење других формалности потребан примерак писане декларације, тај примерак, на захтев декларанта, издаје и оверава надлежни царински орган или се издаје и оверава на начин прописан чланом 159. став 3. ове уредбе.”

**Члан 26.**

У члану 195.став 5. мења се и гласи:

„Ако царинарница не врши проверу декларације или преглед робе, не уписује белешку на декларацији или пратећој исправи из става 1. овог члана.”

После става 5. додаје се став 6, који гласи:

„За спровођење поступка транзита полазна царинарница евидентира резултате провере, тако што уписује одговарајуће податке у декларацију за поступак транзита.”

**Члан 27.**

У члану 197.после става 2. додаје се став 3, који гласи:

„За спровођење поступка транзита, ако то дозвољавају резултати провере декларације, полазна царинарница одобрава пуштање робе и уноси датум пуштања робе у информациони систем”.

**Члан 28.**

У члану 242. став 3. тачка 2) мења се и гласи:

„2) овлашћени извозник може оверити декларацију посебним печатом из Прилога 46”.

**Члан 29.**

У члану 364. став 1. после речи: „орган” додају се речи: „на основу захтева”.

Став 2. мења се и гласи:

„Царински орган неће одобрити делимично ослобођење од плаћања увозних дажбина у складу са ставом 1. овог члана, ако је пре пуштања у слободан промет добијеног производа утврђено да је коришћење тог ослобођења био једини разлог стављања робе у слободан промет уз примену стопе царине нула извезене робе која не испуњава услове за стицање домаћег порекла у смислу одредаба чл. 32 - 36. Царинског закона.”

**Члан 30.**

У члану 366. став 1. тач. 5) и 7) после речи: „осим” додају се речи: „предмета домаћинства”, а после тачке 11) тачка се замењује запетом и додају тач. 12) и 13), које гласе:

„12) робу, која је у складу са Бечком конвенцијом о дипломатским односима, од 18. априла 1961. године, Бечком конвенцијом о конзуларним односима, од 24. априла 1963. године и другим конвенцијама или у складу са Њујоршком конвенцијом о специјалним мисијама, од 16. децембра 1969. године, ослобођена од плаћања дажбина,

13) резервне делове и делове за поправке или одржавање који су намењени за уградњу у пловила или ваздухоплове, моторна горива, мазива и гас потребни за рад тих пловила или ваздухоплова, као и прехрамбене намирнице и други производи који ће се употребљавати или продавати на пловилу или ваздухоплову.”

**Члан 31.**

У члану 372.број: „11)” замењује се бројем: „13)”.

**Члан 32.**

После члана 373.додају се чл. 373а и 373б, који гласе:

„Члан 373а

Извозни поступак у складу са чланом 188. став 1. Царинског закона спроводи се када се домаћа роба отпрема до одредишта ван царинског подручја Републике Србије.

Члан 373б

Извозна декларација подноси се у складу са чл. 234 - 245. ове уредбе, на прописан начин и садржи све неопходне податке за излазну сажету декларацију.”

**Члан 33.**

У члану 376. став 2. се брише.

**Члан 34.**

У члану 379.речи: „из члана 380. став. 8.” замењују се речима: „из члана 380. став. 2. тачка 1) или став 8.”.

**Члан 35.**

У члану 380. став 1. после скраћенице: „ЈЦИ-а” додају се речи: „или пратеће исправе из члана 377. став 3. ове уредбе”, а реч: „подноси” замењује се речју: „подносе”.

**Члан 36.**

Члан 387. мења се и гласи:

„Члан 387.

Осетљивом робом сматра се роба за коју постоји висок ризик од преваре, која је наведена у Прилогу 43, а мере које се односе на ту робу примењују се само ако количина те робе пређе прописану минималну количину.”

**Члан 37.**

У члану 388. став 1. после тачке 4) додају се тач. 5), 6) и 7), које гласе:

„5) Транзитни пратећи документ је документ који се штампа на основу података из информационог система, који прати робу и заснован је на подацима из транзитне декларације.

6) Транзитни/сигурносни пратећи документ је документ који се штампа из информационог система, који прати робу и заснован је на подацима из транзитне декларације и подацима из улазне или излазне сажете декларације.

7) Резервни поступак је поступак који је заснован на употреби писаних докумената који омогућавају подношење и контролу декларације за транзитни поступак и праћење транзита када није могуће спровести редован поступак електронским путем.”

**Члан 38.**

У члану 390. став 1. тач. 1) и 2) после речи: „царинског подручја” додају се речи: „Републике Србије”.

**Члан 39.**

Члан 393. мења се и гласи:

„Члан 393.

Обезбеђење које полаже принципал, односно гарант важи на целом царинском подручју Републике Србије.

Када гарант издаје гарантну исправу, царински орган обезбеђења додељује:

а) референтни број гаранције која се доставља принципалу за употребу обезбеђења и ради идентификације сваке обавезе гаранта,

б) приступну шифру повезану са референтним бројем гаранције, која се шаље принципалу.”

**Члан 40.**

После члана 393.додаје се члан 393а, који гласи:

„Члан 393а

Карактеристике образаца који се употребљавају у поступку транзита, осим јединствене царинске исправе, дати су у Прилогу 44.

У оквиру поступка транзита царинске формалности се обављају техником електронске обраде података.”

**Члан 41.**

У члану 394. став 2. после речи: „прописана” додају се речи: „у петој колони Прилога 43.”

У ставу 5. реч: „динара” брише се.

После става 5. додаје се став 6, који гласи:

„Када гарант изда појединачну гаранцију, принципал не може променити приступну шифру са референтним бројем гаранције, осим у случају примене Прилога 33. тачка 3.”.

**Члан 42.**

У члану 395. ст. 2 и 3, замењују се новим ставом 2, који гласи:

„Гарантну исправу о давању обезбеђења задржава царински орган обезбеђења.”

**Члан 43.**

У члану 396. став 1. број: „5.” замењује се бројем: „4.”

После става 4. додаје се нови став 5, који гласи:

„Гарант доставља принципалу референтни број гаранције за сваки купон за појединачно обезбеђење који му је додељен. Принципал не може променити приступну шифру.”

Досадашњи став 5. постаје став 6.

Досадашњи став 6. који постаје став 7. мења се и гласи:

„Ради примене члана 398. став 2. тачка 2) ове уредбе, појединачни купони у папирном облику достављају се полазној царинарници која их задржава, а царински орган обезбеђења назначеном на купону доставља идентификациони број сваког купона.”

**Члан 44.**

У члану 397.после става 3. додаје се став 4, који гласи:

„Царински орган обезбеђења у информациони систем уноси податке о евентуалном укидању или отказивању исправе о давању обезбеђења из става 1. овог члана и почетак важења укидања или отказивања.”

**Члан 45.**

Члан 398.мења се и гласи:

„Члан 398.

За робу која се превози у поступку транзита подноси се декларација за поступак транзита. Декларација за поступак транзита попуњава се на прописан начин, уз употребу система електронске размене података.

Царински орган прихвата декларацију за поступак транзита у писаном обликуна прописаном обрасцу, на прописан начин, и то:

1) када робу превозе путници који немају директан приступ царинском информационом систему у складу са условима из члана 399. ове уредбе;

2) када се спроводи резервни поступак на прописан начин.

Царински орган ће одобрити употребу писаних транзитних декларација у складу са ставом 2. тачка 2) овог члана у случају када компјутерски систем и/или комуникациона мрежа принципала нису у функцији.

Декларација за поступак транзита може да се допуни са једним или више прописаних допунских образаца. Обрасци су саставни део декларације.

Уместо допунских образаца може се користити, као описни део декларације за поступак транзита, прописани списак пошиљки.”

**Члан 46.**

Члан 399.мења се и гласи:

„Члан 399.

У случају из члана 398. став 2. тачка 1) ове уредбе путник попуњава транзитну декларацију у складу са чланом 165. ове уредбе и прописаним образцем.

Надлежни царински органи обезбеђују међусобну размену података о транзиту употребом информационих технологија и комуникационе мреже.”

**Члан 47.**

У члану 400. став 2. тачка 2) после речи: „композиција” додаје се реч: „повезаних”.

**Члан 48.**

Чл. 401. и 402.бришу се.

**Члан 49.**

Назив изнад члана 403. и члан 403.мењају се и гласе:

„2.3. Формалности у полазној царинарници

Члан 403.

Полазна царинарница евидентира и прихвата декларацију за поступак транзита и пушта робу у поступак транзита.”

**Члан 50.**

Члан 406.мења се и гласи:

„Члан 406.

Приликом пуштања робе полазна царинарница шаље податке о транзиту декларисаној одредишној царинарници с поруком ,Обавештење о очекиваном доласку’, а свакој декларисаној транзитној царинарници слањем поруке ,Обавештење о очекиваном транзиту’. Ове поруке заснивају се на подацима из транзитне декларације и које се према потреби, могу мењати и допуњавати.

После пуштања робе, транзитни пратећи документ или, када се поред података о превозу уносе и сигурносни подаци, транзитни сигурносни пратећи документ, попуњава се на прописан начин.

Транзитни пратећи документ или транзитни сигурносни пратећи документ доступни су привредном субјекту на један од следећих начина:

а) полазна царинарница даје документ принципалу или га принципал на основу одобрења царинског органа штампа из свог информационог система,

б) овлашћени пошиљалац штампа документ из свог информационог система након добијања поруке од полазне царинарнице којом се одобрава пуштање робе у поступак транзита.

Када транзитна декларација садржи више од једног наименовања робе, транзитни пратећи документ допуњава се прописаним списком наименовања. Транзитни сигурносни пратећи документ, увек се допуњава списком наименовања прописаним за транзитни сигурносни документ. Списак наименовања је саставни детранзитног пратећег документа и транзитног сигурносног пратећег документа.”

**Члан 51.**

Члан 408.мења се и гласи:

„Члан 408.

Робу стављену у поступак транзита прати транзитни пратећи документ или

транзитни сигурносни пратећи документ.

Роба из става 1. овог члана допрема се, а транзитни пратећи документ или транзитни сигурносни пратећи документ подносе се свакој транзитној царинарници.

Транзитна царинарница обавештава полазну царинарницу о преласку границе поруком ,Обавештење о преласку границе’.

Транзитна царинарница прегледа робу ако сматра да је потребно. Преглед робе спроводи се искључиво на основу поруке ,Обавештење о очекиваном транзиту’, која представља основ за тај преглед.

Ако се роба превози преко транзитне царинарнице која није декларисана и наведена у транзитном пратећем документу или транзитном сигурносном пратећем документу, нова транзитна царинарница тражи од полазне царинарнице да иста пошаље поруку ,Обавештење о очекиваном транзиту’ и обавештава полазну царинарницу о преласку границе поруком ,Обавештење о преласку границе.’ ”

.

**Члан 52.**

У члану 409.став 1. мења се и гласи:

„Роба наведена у транзитном пратећем документу или транзитном сигурносном пратећем документу може се претоварити на друго превозно средство под надзором царинског органа, који у том случају уноси у транзитни пратећи документ или транзитни сигурносни пратећи документ одговарајуће измене.”

У ставу 2. речи: „декларацији за поступак транзита” замењују се речима: „ транзитном пратећем документу или транзитном сигурносном пратећем документу.”

**Члан 53.**

Члан 410.мења се и гласи:

„Члан 410.

Превозник је дужан да у транзитни пратећи документ или транзитни сигурносни пратећи документ упише потребне податке и исте поднесе заједно са робом коју допрема, царинарници надлежној према месту где се налази превозно средство:

а) у случају промене прописаног пута и примене одредби члана 404. став 2. ове уредбе,

б) ако су пломбе у току пута оштећене без знања превозника,

в) у случају саобраћајне незгоде због које је потребан претовар на друго превозно средство, уз примену члана 409. ове уредбе,

г) у случају непосредне опасности због које је потребно одмах истоварити сву робу или један њен део, превозник може предузети радње на сопствену одговорност,

д) у случају било каквог догађаја или незгоде (у превозу) који могу утицати на способност принципала или превозника да испуни своје обавезе.

Предузете радње уписују се у транзитни пратећи документ или транзитни сигурносни пратећи документ, и у том случају примењују се одредбе става 1. овог члана.

Ако превозник не може испунити обавезе из члана 404. ове уредбе, због несреће или другог догађаја у превозу, дужан је да обавести царинарницу из става 1. овог члана која уписује одговарајућу напомену у транзитни пратећи документ или транзитни сигурносни пратећи документ.

Ако царинарница сматра да се предметни транзит може наставити на нормалан начин, предузима неопходне мере и оверава транзитни пратећи документ или транзитни сигурносни пратећи документ.

Транзитна царинарница или одредишна царинарница, у зависности од случаја, уноси одговарајуће податке о претовару или другим незгодама у информациони систем.”

**Члан 54.**

Члан 411. мења се и гласи:

„Члан 411.

Одредишној царинарници допрема се роба и подноси транзитни пратећи документ или транзитни сигурносни пратећи документ у редовно радно време. Наведенa царинарница може, на захтев и о трошку подносиоца, дозволити да се документ и роба поднесу и ван редовног радног времена. На захтев и о трошку подносиоца одредишна царинарница може дозволити да се роба и документ поднесу и на неком другом месту.

Ако је роба одредишној царинарници допремљена по истеку рока који је одредила полазна царинарница, а непоштовање тог рока произлази из околности за које је одредишној царинарници дато задовољавајуће објашњење и за које није одговоран превозник или принципал, сматра се да је роба допремљена у року.

Одредишна царинарница чува транзитни пратећи документ или транзитни сигурносни пратећи документ, а преглед робе се обавља на основу поруке ‚Обавештење о очекиваном доласку’ која је примљена од полазне царинарнице.

На захтев принципалa и ради пружања доказа о завршетку поступка у складу с чланом 415. став 1. ове уредбе, одредишна царинарница оверава копију транзитног пратећег документа или транзитног сигурносног пратећег документа и означава га напоменом ‚Алтернативни доказ’.

Транзитни поступак може се завршити у царинарници која није уписана у транзитну декларацију. Та царинарница постаје одредишна царинарница.

Нова одредишна царинарница од полазне царинарнице тражи да иста пошаље поруку ‚Обавештење о очекиваном доласку’.”

**Члан 55.**

У члану 412 ст. 1. и 2. мењају се и гласе:

„Одредишна царинарница, на захтев лица које подноси транзитни пратећи документ или транзитни сигурносни пратећи документ, издаје потврду пријема.

Потврда из става 1. овог члана се издаје на обрасцу из Прилога 45.”

У ставу 4. речи: „став 2. тачка 1)” замењују се речима: „став 1.”

**Члан 56.**

После члана 412. додаје се члан 412а, који гласи:

„Члан 412а

Одредишна царинарница обавештава полазну царинарницу о доласку робе на дан када је роба допремљена одредишној царинарници, користећи поруку ‚Обавештење о доласку’.

Када се транзитни поступак завршава у царинарници која није првобитно одређена у декларацији за транзитни поступак, нова одредишна царинарница обавештава полазну царинарницу поруком ‚Обавештење о доласку’.

Полазна царинарница обавештава првобитно одређену одредишну царинарницу о доласку поруком ‚Прослеђено обавештење о доласку’.

Порука ‚Обавештење о доласку’ из ст. 1 и 2. овог члана не може се користити као доказ о завршетку поступка у смислу одредбе члана 415. став 1. ове уредбе.

Осим када је то оправдано, одредишна царинарница шаље поруку ‚Резултати контроле’ полазној царинарници, најкасније трећег дана од дана када је роба допремљена одредишној царинарници. У случају примене одредaбa члана 443. ове уредбе, одредишна царинарница шаље полазној царинарници поруку ‚Резултати контроле’ најкасније шестог дана од дана допремања робе.”

**Члан 57.**

Члан 413. мења се и гласи:

„Члан 413.

Ако полазна царинарница не прими поруку ‚Обавештење о доласку’ у року за допремање робе одредишној царинарници или не прими поруку ‚Резултати контроле’ у року од шест дана од пријема поруке ‚Обавештење о доласку’, та царинарница ће размотрити покретањe поступка провере у циљу прикупљања података потребних за раздужење поступка транзита, или ако то није могуће, у циљу:

1. утврђивања да ли је настао царински дуг,
2. одређивања дужника, и
3. утврђивања надлежног царинског органа за наплату царинског дуга.

Поступак провере започиње најкасније седам дана након истека једног од рокова из става 1. овог члана. Ако полазна царинарница раније добије податке да транзитни поступак није завршен или ако сумња да није завршен, поступак провере покреће се без одлагања.

Ако је полазна царинарница примила само поруку ‚Обавештење о доласку’, покренуће поступак провере, тражећи од одредишне царинарнице, која је послала поруку ‚Oбавештење о доласку’, да јој пошаље поруку ‚Резултати контроле’.

Ако полазна царинарница није примила поруку ‚Обавештење о доласку’, она покреће поступак провере захтевајући податке потребне за раздужење поступка, и то од принципала или, ако постоји довољно података у одредишној царинарници, од одредишне царинарнице.

Принципал је дужан да податке потребне за раздужење поступка транзита достави у року од 28 дана од дана почетка поступка провере у одредишној царинарници ако тај поступак не може да се раздужи.

На захтев из става 4. овог члана одредишна царинарница и принципал одговарају у року од 28 дана. Ако у том року принципал достави довољно података, полазна царинарница узима у обзир те податке или ће раздужити поступак ако то дозвољавају достављени подаци.

Ако подаци који су примљени од принципала нису довољни за раздужење поступка транзита, али полазна царинарница сматра да су довољни за наставак поступка провере, надлежноj царинaрници се без одлагања подноси захтев.

Када се у поступку провере утврди да је поступак транзита правилно завршен, полазна царинарница раздужује поступак и одмах обавештава принципала, а по потреби и царински орган у случају да је започео поступак наплате у складу са одредбама чл. 254 – 270. Царинског закона.”

**Члан 58.**

Члан 414. брише се.

**Члан 59.**

Члан 416. став 1. мења се и гласи:

„Превоз домаће робе преко страног царинског подручја обавља се у оквиру поступка унутрашњег транзита у складу са одредбама чл. 125 - 127. Царинског закона. За ту робу се полазној царинарници, код које роба привремено улази у другу државу, подноси декларација за поступак транзита. Опис робе у декларацији за поступак транзита мора недвосмислено да омогући утврђивање истоветности робе приликом поновног уласка у Републику Србију. Царински орган дужан је да при иступу робе прегледа робу и у рубрику „Д” декларације упише да је чињенично стање робе у складу са подацима у декларацији за поступак транзита. Одредишна царинарница при поновном уласку у Републику Србију робу ставља у слободан промет на основу декларације за поступак транзита.”

**Члан 60.**

Члан 417. мења се и гласи:

„Члан 417.

Одредбе које се односе на размену порука између царинских органа коришћењем информационих технологија и комуникационих мрежа не примењују се на поједностављене поступке који се односе на посебне видове превоза и друге поједностављене поступке из члана 124. став 2. Царинског закона и члана 423. став 1. тач. 6) и 7) ове уредбе.”

**Члан 61.**

Чл. 419, 420. и 421.бришу се**.**

**Члан 62.**

У члану 422.речи: „419. и 420.” замењују се речима: „386 - 485.”

**Члан 63.**

У члану 423, у називу изнад члана и члану 430. став 1, члану 431. ст. 1. и 2, члану 432. ст. 1, 2. и 5, члану 434. став 1, члану 435. ст. 1. и члану 438. став 2, речи: „генерално обезбеђење” у oдрeђeнoм пaдeжу зaмeњуjу сe рeчимa: „заједничко обезбеђење” у oдгoвaрajућeм пaдeжу.

**Члан 64.**

У члану 430. став 6. мења се игласи**:**

„Царински орган обезбеђења на захтев принципала преиспитује висину референтног износа и по потреби га прилагођава.”

После става 8. додаје се став 9, који гласи:

„Референтни износи се обрађују и могу се контролисати уз помоћ информационог система Управе царина за сваки транзит.”

**Члан 65.**

У члану 431. став 2. тач. 1) и 2) реч: „до” замењује се речју: „на”.

**Члан 66.**

После члана 431. додаје се члан 431а, који гласи:

„Члан 431а

За свако заједничко обезбеђење и/или ослобођење од полагања обезбеђења, царински орган обезбеђења додељује принципалу:

1. ‚референтни број гаранције’ повезан са једним референтим износом, за употребу гаранције,
2. почетну приступну шифру заједно са ‚референтним бројем гаранције’, која се доставља принципалу.

Принципал може доделити једну или више приступних шифри гаранцији, да је користи он или лица која он овласти.”

**Члан 67.**

У члану 432. став 1. речи: „прописане осетљиве робе” замењују се речима:

„робе из Прилога 43”.

У ставу 2. тач. 1) и 2) реч: „до” замењује се речју: „на”.

Став 4. мења се и гласи:

„Ст. 1, 2. и 3. овог члана примењују се и када се захтев изричито односи на употребу заједничког обезбеђења за робу из Прилога 43, као и за робу која није наведена у том прилогу, а обухваћена је истом потврдом о заједничком обезбеђењу.”

**Члан 68.**

Члан 433. мења се и гласи:

„Члан 433.

Гарант издаје заједничко обезбеђење.

Заједничко обезбеђење из става 1. овог члана садржи податке који су дати у Прилогу 34.”

**Члан 69.**

У члану 434. ст. 2. и 3.бришу се.

**Члан 70.**

У члану 435. став 1. реч: „опозив” замењује се речју: „отказивање”.

Ст. 2. и 3. мењају се и гласе:

„Укидање одобрења за употребу заједничког обезбеђења или ослобођења од полагања обезбеђења од стране царинских органа, као и дан почетка важности укидања одлуке о прихватању обавезе гаранта од стране царинског органа обезбеђења или дан почетка важности отказивања обавезе гаранције од стране гаранта, царински орган обезбеђења уноси у свој информациони систем.

Од дана почетка важења укидања или отказивања, уверења издата ради примене члана 398. став 2. тачка 2) ове уредбе не могу се користити за стављање робе у поступак транзита и принципал је дужан да их без одлагања врати царинском органу обезбеђења.”

**Члан 71.**

У члану 436. став 2. после речи: „пломби” запета се брише, а речи: „насупрот месту ‚стављене пломбе’ у рубрику Д ‚Контрола отпремне царинарнице’ декларације за поступак транзита” замењују се речима: „у транзитну декларацију”.

**Члан 72.**

У члану 437. став 2.брише се.

**Члан 73.**

Члан 438. став 1. мења се и гласи:

„Царински орган може лицу које испуњава услове из члана 424. ове уредбе, и које намерава да робу превози у поступку транзита (у даљем тексту: овлашћени пошиљалац), да дозволи да то учини без допремања робе и подношења одговарајуће транзитне декларације полазној царинарници или на неко друго за то одобрено место.”

**Члан 74.**

У члану 439. став 1. тачка 1) речи: „поступак транзита” замењују се речима: „предстојеће поступке транзита”.

**Члан 75.**

Члан 440.мења се и гласи:

„Члан 440.

Овлашћени пошиљалац подноси транзитну декларацију полазној царинарници. Роба се не може пустити декларанту пре истека рока прописаног чланом 439. став 1. тачка 2) ове уредбе.

Овлашћени пошиљалац у информациони систем, према потреби, уноси план пута утврђен у складу са чланом 404. став 2. ове уредбе, рок прописан у складу са чланом 404. став 3. ове уредбе у ком роба мора бити допремљена одредишној царинарници, као и број, врсту и модел царинскe пломбе.”

**Члан 76.**

У члану 441. став 1. после речи: „документа” додају се речи: „или транзитног сигурносног пратећег документа”.

У ставу 2. после речи: „документ” додају се речи: „или транзитни сигурносни пратећи документ”.

**Члан 77.**

У члану 442. став 1. тачка 2) мења се гласи:

„2) рок у коме овлашћени прималац поруком ‚Дозвола за истовар’ прима одговарајуће податке из поруке ‚Обавештење о очекиваном доласку’ од одредишне царинарнице ради сходне примене члана 411. став 3. ове уредбе,”.

**Члан 78.**

У члану 443. став 1. тачка 4) мења се и гласи:

„4) ставља на располагање одредишној царинарници или јој шаље копију транзитног пратећег документа или транзитног сигурносног пратећег документа који је пратио робу, у складу са одредбама из одобрења.”

**Члан 79.**

Чл. 444. и 445. бришу се.

**Члан 80.**

Члан 452. мења се и гласи:

„Члан 452.

У случајевима измене уговора о превозу, која за последицу има да се превоз који је требало да се заврши ван царинског подручја Републике Србије, завршава унутар тог подручја или се превоз, који је требало да се заврши на царинском подручју Републике Србије, завршава ван тог подручја, железнички превозник може уговор о превозу изменити само уз претходну сагласност полазне царинарнице.

У свим осталим случајевима, железнички превозник може примењивати измењени уговор, с тим да о томе без одлагања обавести полазну царинарницу.”

**Члан 81.**

У члану 453. став 5.речи: „надлежном царинарницом” замењују се речима: „надлежним царинским органом”.

**Члан 82.**

Члан 468. мења се и гласи:

„Члан 468.

У случајевима измене уговора о превозу, која за последицу има да се превоз који је требало да се заврши ван царинског подручја Републике Србије, завршава унутар тог подручја или се превоз, који је требало да се заврши на царинском подручју Републике Србије, завршава ван тог подручја, железнички превозник може уговор о превозу изменити само уз претходну сагласност полазне царинарнице.

У свим осталим случајевима, железнички превозник може примењивати измењени уговор, с тим да о томе одмах обавести полазну царинарницу.”

**Члан 83.**

Члан 476. мења се и гласи:

„Члан 476.

У поступку транзитa, одредбе чл. 446 - 475. ове уредбе не искључују употребу поступака утврђених у чл. 393а – 412, чл. 417, 449, 451, 464. и 467. ове уредбе и поступак издавања потврде о заједничком обезбеђењу и потврде о ослобођењу од полагања обезбеђења у случају примене резервног поступка.

У случајевима из става 1. овог члана, при испуњавању товарног листа ЦИМ или предајног листа ТР, у рубрику намењену за упис прилога, тј. за упис података о пратећим исправама, читко се уписује позив на коришћене транзитне декларације. Тај позив мора да садржи врсту исправе, назив царинарнице која је издала, датум и регистарски број транзитне декларације.

Железнички превозник одговоран за последњу железничку станицу у поступку транзита потврђује примерак бр. 2 тoвaрнoг листа ЦИМ или примерке бр. 1. и 2. предајног листа ТР, и то пошто се увери да се превоз робе обавља на основу наведене транзитне декларације.

Ако се поступак транзита обавља на основу предајног листа ТР у складу са чл. 461 - 474. ове уредбе, на товарни лист ЦИM не примењују се ст. 1. и 2. овог члана и чл. 447 - 460. ове уредбе. У товарни листу ЦИМ, у рубрику за прилоге, читко се уписује, позив на предајни лист ТР. То позивање мора да садржи напомену ‚Предајни лист ТР’ и серијски број.”

**Члан 84.**

Члан 484. мења се и гласи:

„Члан 484.

Када поступак транзита није раздужен на прописан начин, полазна царинарница, најкасније у року од девет месеци од датума који је био одређен за допремање робе одредишној царинарници, писмено обавештава гаранта да поступак није раздужен.

Када поступак транзита није раздужен на прописан начин, царински орган надлежан за наплату, у року од три године од датума прихватања декларације, писмено обавештава гаранта да је настао или може настати дуг за који је одговоран у вези с одобреним поступком транзита. У обавештењу мора бити наведен број и датум декларације, назив полазне царинарнице, назив принципала и тачан износ давања.

Гарант се ослобађа обавеза из гарантне исправе ако му једно од обавештења предвиђених ст. 1. и 2. овога члана, није достављено у наведеном року.

Ако је након слања гаранту једног од обавештења из овог члана, царински дуг плаћен или поступак транзита раздужен, надлежни царински орган дужан је да о томе писмено обавести гаранта.

Царински органи ће помоћи једни другима у одређивању органа надлежног за наплату.

Орган надлежан за наплату обавештава полазну царинарницу и царински орган обезбеђења о свим случајевима у којима је настао царински дуг у вези са транзитним декларацијама прихваћеним од стране полазне царинарнице и о мерама предузетим против дужника ради наплате тог дуга. Поред тога, царински орган надлежан за наплату ће обавестити полазну царинарницу о наплати дажбина и других накнада, како би омогућили царинарници да раздужи поступак транзита.”

**Члан 85.**

У члану 590. додају се нови ст. 1. и 2, који гласе:

„Обезбеђење за плаћање царинског дуга полаже се депоновањем готовине или подношењем гаранције.

Гарант је треће лице са седиштем или пребивалиштем на територији Републике Србије.”

Досадашњи став 1. постаје став 3.

**Члан 86.**

У члану 597. ст. 1. и 2. бришу се.

**Члан 87.**

Чл. 602. и 603.бришу се.

**Члан 88.**

У Прилогу 9. „Листа обраде или прераде коју треба извршити на материјалима без порекла како би добијени производ стекао статус производа са пореклом. Производи осим текстила и текстилних производа из Одељка XI номенклатуре Царинске тарифе”, после речи:

|  |  |  |
| --- | --- | --- |
| „ех 8482 | Куглични, ваљкасти или игличасто - ваљкасти лежаји, састављени² | Састављање коме претходи термичка обрада, брушење и полирање унутрашњих и спољашњих прстенова” |

додају се речи:

|  |  |  |
| --- | --- | --- |
| „ех 8501 | Фотонапонски модули или плоче од кристалног силицијума | Производња од материјала из било ког тарифног броја, осим из тарифног броја у који се сврстава производ и осим из тарифног броја 8541.  Ако се производ производи од материјала који се сврставају у тар. бр. 8501 или 8541, порекло тих материјала истоветно је пореклу производа.  Ако се производ производи од материјала који се сврставају у тар. бр. 8501 или 8541 који имају порекло из више од једне земље, порекло производа истоветно је пореклу материјала који имају највећи удео у вредности производа.” |

После речи:

|  |  |  |
| --- | --- | --- |
| „ех 8528 | Телевизијски пријемници (искључујући видео пријемнике, опрему за телевизијско емитовање и видео мониторе), комбиновани или не у истом кућишту са пријемницима за радио емитовање или апарата за снимање и репродукцију звука, али не са апаратима за снимање и репродукцију слике | Производња услед које је дошло до повећања вредности као резултат операције састављања, и ако је применљиво, где уградња делова пореклом из земље у којој се врши састављање, представља најмање 45% цене производа франко фабрика  Када правило 45% није задовољено, апарати се сматрају пореклом из земље из које су пореклом делови, чија цена франко фабрика чини више од 35% цене франко фабрика тог апарата  Када је правило 35% задовољено у две земље, апарати се сматрају пореклом из земље из које су пореклом делови који чине већу процентуалну вредност.” |

додају се речи:

|  |  |  |
| --- | --- | --- |
| „ех 8541 | Фотонапонске ћелије, модули или плоче од кристалног силицијума | Производња од материјала из било ког тарифног броја, осим из тарифног броја у који се сврстава производ.  Ако се производ производи од материјала који се сврставају у тарифни број 8541, порекло тих материјала истоветно је пореклу производа.  Ако се производ производи од материјала који се сврставају у тарифни број 8541 који имају порекло из више од једне земље, порекло производа истоветно је пореклу материјала који имају највећи удео у вредности производа.” |

Прилози 11. и 12. бришу се.

У Прилогу 15 – „ Дугорочна изјава добављача за робу са пореклом”, у ставу 1. после речи: „која важе у”, додаје се реч: „преференцијалној”.

У прилозима 28, 29, 30, 33, 35, 36. и 37. речи: „гарантна царинарница” у oдрeђeнoм пaдeжу зaмeњуjу сe рeчимa: „царински орган обезбеђења” у oдгoвaрajућeм пaдeжу.

У прилозима 28, 29, 30, 33, 35, 36. и 37. речи: „главни обвезник” у одређеном падежу, замењује се речју: „принципал”, у одговарајућем падежу.

Прилог 32. мења се и гласи:

„Прилог 32.

**КРИТЕРИЈУМИ ЗА УМАЊЕЊЕ ЗАЈЕДНИЧКОГ ОБЕЗБЕЂЕЊА**

|  |  |
| --- | --- |
| Критеријуми | Напомене |
| 1) Довољно искуство | Доказ о довољном искуству се пружа правилном употребом заједничког поступка транзита у својству принципала у току следећег временског рока пре подношења захтева за умањење: - шест месеци за примену члана 431. став 2. тачка 1) и члана 432. став 1.; - једна година за примену члана 431. став 2. тачка 2) и члана 432. став 2. тачка 1); - две године за примену члана 431. став 3. и члана 432. став 2. тачка 2). |
| 2) Врло блиска сарадња са Управом царина | Принципал постиже веома блиску сарадњу са Управом царина тако што у управљање својим превозом укључује посебне мере које на тај начин Управи царина олакшавају обављање провера и заштиту интереса у питању. Под условом да задовољавају Управу царина, такве се мере између осталог могу односити на: - посебне методе попуњавања декларација за поступак транзита; или - садржај таквих декларације, када принципал пружа додатне информације када то није обавезно; или - методе испуњавања формалности за стављање робе у поступак (нпр. принципал увек подноси своје декларације истој царинарници). |
| 3) Управљање превозом | Принципал пружа доказе да управља превозом међу осталим: а) тако да сам обавља превоз и примењује високе стандарде сигурности;  или (б) коришћењем превозника с којим има дугогодишње уговорне односе и који пружа услугу која задовољава високе стандарде сигурности; или ц) коришћењем посредника који је уговором везан с превозником и пружа услугу која задовољава високе стандарде сигурности. |
| 4) Довољна финансијска средства за испуњење обвеза | Принципал доказује да има финансијска средства за испуњење својих обавеза пружањем доказа Управи царина којима доказује да има средства за плаћање дуга који би могао настати у вези с дотичном робом.” |

Прилог 34. мења се и гласи:

„Прилог 34.

**ГАРАНТНА ИСПРАВА ЗА ЗАЈЕДНИЧКО ОБЕЗБЕЂЕЊЕ У ПОСТУПКУ ТРАНЗИТА**

заједничка гаранција

I. *Обавезе гаранта*:

|  |  |  |
| --- | --- | --- |
|  | 1. Доле потписани**(1)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | са пребивалиштем/седиштем у**(2)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | овим солидарно гарантује у царинском органу обезбеђења  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | до максималног износа од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | који чини 100/50/30%(3) референтног износа, у корист Управе царине Републике Србије, за сваки износ царинског дуга, укључујући камате и настале трошкове у поступку наплате, али не и за новчане казне, за које принципал**(4)** | |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | може да буде одговоран или да постане одговоран за дуг у виду дажбина и других накнада које се примењују на робу која је у поступку транзита. | |
|  |  | |
|  |  | |
|  |  | |
|  |  | |
|  |  | |
| 2 | . Доле потписани се обавезује да ће извршити плаћање тражених износа на први писани захтев Управе царина, а без могућности одлагања плаћања тражених износа дуже од 30 дана од дана подношења захтева, осим ако он/она или било које друго заинтересовано лице пре истека тог рока не докаже Управи царина, да је радња на прописан начин окончана. | |
|  | Управа царина, на захтев доле потписаног и из разлога који се сматра оправданим, може да продужи, преко рока од 30 дана рачунајући од дана подношења захтева за плаћање, рок у ком је он дужан да изврши плаћање тражених износа.  Овај износ се не може умањити за било који износ који је већ плаћен под условима овог обавезивања, осим ако се од доле потписаног затражи да плати дуг који се појави у току поступка транзита који је започет пре пријема претходног захтева за плаћање или у року од 30 дана после тога. | |
| 3 | . Ова обавеза важи од дана када је прихвати царински орган обезбеђења. Доле потписани остаје одговоран за плаћање било ког дуга који настаје у току поступка транзита, који је обухваћен овом обавезом и који је започео пре ступања на снагу било каквог отказивања или укидања гаранције, чак и ако је захтев за наплату поднет после тог датума. | |
| 4 | . Доле потписани потврђује да ће прихватити да су му била уредно достављена сва писма и обавештења, и све формалности или поступци у вези са овом обавезом, упућени или извршени у писаном облику на једну од (службених) адреса за достављање. |
|  | Доле потписани признаје надлежност правосудних органа у местима где је њена/његова (службена) адреса за доставу. | |
|  | Доле потписани се обавезује да неће променити адресу коју је навео или, ако мора да промени ту адресу, да ће о томе унапред обавестити царински орган обезбеђења. | |

У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(Потпис)**(5)**

II. *Прихватање од стране царинског органа обезбеђења*

Царински орган обезбеђења \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Обавеза гаранта је прихваћена дана \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_ |
|  | (Печат и потпис) |

|  |
| --- |
| **(1)***Презиме и име или назив фирме* **(2)** *Пуна адреса*  **(3)***Прецртати непотребно*  **(4)***Презиме и име или назив фирме и адреса принципала* **(5)***Лице које потписује документ мора, пре свог потписа, уписати својеручно следећу напомену: ‚Гаранција у износу од \_\_\_\_\_’, износ навести словима.”* |

После Прилога 42. додају се нови прилози 43, 44, 45. и 46, који гласе:

„Прилог 43.

**РОБА ВИСОКОГ РИЗИКА ОД ПРЕВАРА**

| 1 | 2 | 3 | 4 | 5 |
| --- | --- | --- | --- | --- |
| HS тарифни подброј | Опис робе | Минималне количине | Ознака осетљиве робе(1) | Минимална стопа појединачног обезбеђења |
| 0207 12  0207 14 | Месо и јестиви отпаци од живине из тарифног броја 0105 од кокоши врсте Gallus *Domesticus*, смрзнуто | 3 000 kg |  | - |
| 1701 12  1701 13  1701 14  1701 91  1701 99 | Шећер од шећерне трске или шећерне репе и хемијски чиста сахароза, у чврстом стању | 7 000 kg |  | -  -  -  - |
| 2208 20  2208 30  2208 40  2208 50  2208 60  2208 70  еx 2208 90 | Ракије, ликери и остала алкохолна пића | 5 hl | 1 | 2 500 евра/hl чистог алкохола |
| 2402 20 | Цигарете које садрже дуван | 35 000 комада |  | 120 евра/  1 000 комада |
| 2403 11  2403 19 | Дуван за пушење с додатком или без додатка замене дувана у било ком односу | 35 kg |  | - |

(1) Када се подаци о транзиту размењују употребом електронске обраде података, а ознака HS-а није довољна да се недвосмислено утврди робa наведенa у колони 2, мора се употребити и ознака осетљиве робе из колоне 4. и ознака HS-а из колоне 1.

Прилог 44.

**ОДРЕДБЕ О ОБРАСЦИМА КОЈИ СЕ КОРИСТЕ У ТРАНЗИТУ**

У овом прилогу наводе се карактеристике образаца који се употребљавају у поступку транзита, осим јединствене царинске исправе.

**1**. **Обавештење о транзиту (TC 10)**

1.1. Обрасци се штампају на папиру за писање, тежине најмање 40 g/m2 који је довољно чврст да се онемогући лако кидање или гужвање у току уобичајене употребе. Папир је беле боје.

1.2. Формат образаца је 210 × 148 mm.

**2**. **Потврда пријема (TC 11)**

2.1. Обрасци се штампају на папиру који је довољно чврст да онемогући лако кидање или гужвање у току уобичајене употребе. Папир је беле боје.

2.2. Формат образаца је 148 × 105 mm.

**3. Појединачна гаранција**

3.1. Обрасци се штампају на папиру који не садржи механичку целулозу, обрађеном за писање, тежине најмање 55 g/m2. Позадина папира садржи штампани *guilloche* узорак црвене боје како би се открило свако фалсификовање механичким или хемијским средствима. Папир је беле боје.

3.2. Формат образаца је 148 × 105 mm.

3.3. На обрасцима су наведени назив и адреса штампарије или ознака према којој се може идентификовати и број идентификације.

**4.** **Потврде о заједничкој гаранцији и ослобођењу од гаранције**

4.1. Обрасци потврда о заједничкој гаранцији и ослобођењу од гаранције, у даљем тексту „потврде„ штампају се на белом папиру који не садржи механичку целулозу, тежине најмање 100 g/m2. Позадина папира на обе стране садржи штампани *guilloche* узорак како би се открило свако фалсификовање механичким или хемијским средствима. Штампани образац је:

- зелене боје за потврде о гаранцији,

- светло плаве боје за потврде о ослобођењу од гаранције.

4.2. Формат образаца је 210 × 148 mm.

4.3.Образац потврде може штампати само штампарија коју одреди директор Управе царина. Свака потврда има утиснут серијски број идентификације.

**5.** **Заједничке одредбе.**

5.1. Обрасци се попуњавају писаћом машином или другим механографским или сличним поступком. Обавештење о транзиту и потврда пријема могу се руком читко попунити, при чему се у том случају попуњавају мастилом штампаним словима.

5.2. Обрасци се попуњавају на српском језику. Ова одредба не примењује се на купоне за гаранције са јединственом стопом.

5.3. Нису дозвољена брисања ни измене. Измене и допуне уносе се прецртавањем нетачних података и према потреби, додавањем потребних података. Сваку такву измену и допуну иницијалима оверава особа која их је унела, а мора их оверити и надлежни царински орган.

Прилог 45.

**ПОТВРДА (TC11)**

|  |  |  |  |  |
| --- | --- | --- | --- | --- |
|  | **TC11 –Потврда** | | |  |
|  | Одредишна царинарница ……………………………………………………………………………………………………………………………………  овим потврђује да је декларација NT, T1, T2, T2F (1)  евидентирана дана ………………………………… под бројем………………………………………………..  у царинарници у …………………………………………………………………………………………………  била поднета. | | |  |
|  |  | Службени  печат | У ………………………………………………………. дана ……………………………………………………….  ………………………………………………………………….……………………………………………………….  (потпис) |  |
|  | **­\_\_\_\_\_\_\_\_\_\_\_**  (1)непотребно прецртати | | |  |

Прилог 46.

**ПОСЕБАН ПЕЧАТ**

|  |  |  |  |  |
| --- | --- | --- | --- | --- |
| 55 mm | | | |  |
|  | | | |  |
| **1** | **2** | | | 25 mm |
| **3** | | **4** | |
| **5** | | | **6** |

1. Словнa ознакa државе

2. Царинарница

3. Број документа

4. Датум

5. Овлашћени пошиљалац

6. Број одобрења”.

**Члан 89.**

Ова уредба ступа на снагу осмог дана од дана објављивања у „Службеном гласнику Републике Србије”, а примењује се од 25. јануара 2015. године.